5.10.2022
ET
Euroopa Liidu Teataja
L 258/299
Huvide konfliktide ennetamine ja ohjamine ning läbipaistvus 14.
võtab teadmiseks instituudi kehtestatud meetmed ja jätkuvad pingutused, mille eesmärk on tagada läbipaistvus, huvide konfliktide ennetamine ja haldamine ning rikkumisest teatajate kaitse; võtab teadmiseks, et instituut avaldas oma veebisaidil juhatuse liikmete ja tippjuhtide deklaratsioonid huvide konfliktide puudumise kohta ja elulookir­ jeldused;
15.
märgib, et instituut teatas 2019. aastal ühest rikkumisest teatamise juhtumist ja selle suhtes kohaldati sise-eeskirju; märgib, et instituudi rikkumisest teatamise poliitika ei ole veel kooskõlas Euroopa Parlamendi ja nõukogu direktiiviga (EL) 2019/1937; (2) palub, et instituut tagaks täieliku kooskõla poliitika järgmisel läbivaatamisel;
16.
märgib seoses 2019. aasta eelarve täitmisele heakskiidu andmise järelmeetmetega, et instituut algatas 2020. aastal protsessi, et vaadata läbi hea valitsemistava põhimõtete kohaldamine instituudi teadmus- ja innovatsioonikogu­ kondades;
Sisekontroll 17.
märgib, et instituudi siseauditi üksuse aruande kohaselt on 69 järelauditiga seotud soovitusest 28 täitmata soovituse käsitlemine lõpule viidud, 7 täitmata soovituse tähtsusastet on vähendatud ja ühele 2016. aasta IT-auditi järgse IT-juurdepääsu haldamisega seotud soovitusele on antud kriitiline tähtsus; kutsub instituuti üles käsitama seda kriitilist riski oma sisekontrollisüsteemi hindamisel 11. põhimõtte võimaliku puudusena;
18.
märgib, et üheski instituudi sisekontrollisüsteemi komponendis ei leitud suuri puudusi, mis võiksid ohustada tegevus-, finants- või kontrollieesmärkide saavutamist ja takistada direktoril oma kinnitavat avaldust allkirjastamast; märgib siiski, et 2. kategooria alla kuuluvate 12. ja 17. põhimõtte osas on vaja teha täiendavaid parandusi, eelkõige vähendades viivitusi täitmata soovituste rakendamise kavandatud tempos ja vähendades 2020. aastal võetud parandusmeetmetest teavitamise aega;
COVID-19-vastased meetmed ja talitluspidevus 19.
märgib, et instituudi haldusnõukogu otsustas 2020. aasta mais võtta kasutusele 60 miljonit eurot instituudi eraldamata vahendeid, et täiendavalt toetada COVID-19 ülemaailmsest levikust mõjutatud üliõpilasi, ettevõtjaid ja novaatoreid; märgib, et instituudi kriisile reageerimise algatusega toetati COVID-19 pandeemiale reageerivaid uusi projekte ja ettevõtmisi ettevõtluse toetamise rahastamisvahendite kaudu, millega anti sihtotstarbelist toetust suure mõjuga ja kasvupotentsiaaliga ettevõtetele, kasvufirmadele ning väikestele ja keskmise suurusega ettevõtjatele ning pandeemiale reageerimise projektidele, millega loodi ja rakendati lühiajalisi uuenduslikke reageerimise projekte, mis käsitlesid otseselt COVID-19 pandeemiat;
Muud märkused 20.
väljendab heameelt jõupingutuste üle, mida instituut on teinud oma sotsiaalmeedias kohaloleku ja kestliku arengu strateegia jätkuvaks parandamiseks 2020. aastal;
21.
võtab teadmiseks instituudi üldise infoturbepoliitika rakendusprotsessi, sealhulgas küberturvalisuse info- ja kommunikatsioonitehnoloogia aspektid; märgib, et selle programmi seniste suuniste ja rakendamise peamine tulemus on see, et instituut ei ole teatanud ühestki küberjulgeoleku intsidendist;
22.
tuletab meelde, kui oluline on suurendada instituudi digitaliseerimist asutusesisese toimimise ja juhtimise seisukohast, kuid ka menetluste digitaliseerimise kiirendamiseks; rõhutab, et instituut peab jätkama selles valdkonnas proaktiivset tegutsemist, et vältida iga hinna eest ametitevahelist digilõhet; juhib siiski tähelepanu sellele, et tuleb võtta kõik vajalikud turvameetmed, et vältida ohtu töödeldava teabe turvalisusele internetis; kutsub instituuti üles kiirendama oma küberturvalisuse poliitika väljatöötamist ja teavitama eelarve täitmisele heakskiidu andmise eest vastutavat institutsiooni, kui see on lõpule viidud;
(2) Euroopa Parlamendi ja nõukogu 23. oktoobri 2019. aasta direktiiv (EL) 2019/1937 liidu õiguse rikkumisest teatavate isikute kaitse kohta (ELT L 305, 26.11.2019, lk 17).